………………………………………

……………………………………… г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО****д-р иван иванов** | **ОДОБРИЛ,****МИНИСТЪР НА ЗЕМЕДЕЛИЕТО:****д-р иван иванов** |

**ДОКЛАД**

от д-р Момчил Неков – заместник-министър на земеделието

**Относно:** Проект на Наредба за допълнение на Наредба № 1 от 2022 г. за условията и реда за предоставяне на извънредна финансова помощ на земеделските стопани от определени сектори

**УВАЖАЕМИ ГОСПОДИН ИВАНОВ,**

На основание чл. 39 от Закона за прилагане на Общата организация на пазарите на земеделски продукти на Европейския съюз, внасям за одобряване проект на Наредба за допълнение на Наредба № 1 от 2022 г. за условията и реда за предоставяне на извънредна финансова помощ на земеделските стопани от определени сектори.

**Причини, които налагат приемането на акта**

На 24 март 2022 г. влезе в сила Делегиран регламент (ЕС) 2022/467 на Комисията от 23 март 2022 година за предоставяне на извънредна помощ за приспособяване на производителите в селскостопанския сектор (OB L 96, 24.3.2022 г.) (Делегиран регламент (ЕС) 2022/467). С цел уреждане на национално ниво на реда и правилата за предоставяне на извънредната помощ е издадена Наредба № 1 от 2022 г. за условията и реда за предоставяне на извънредна финансова помощ на земеделските стопани от определени сектори беше (обн. ДВ, бр. 55 от 2022 г., (Наредба № 1 от 2022 г.).

Необходимо е да бъде допълнена разпоредбата на чл. 9, ал. 2, т. 3 от Наредба № 1 от 2022 г. с оглед по-детайлно дефиниране на изискуемите документи, с които кандидатите за подпомагане по чл. 5, ал. 4 доказват съответствието си с изискванията за допустимост. В тази връзка посочените земеделските стопани алтернативно освен одобрен инвестиционен проект в съответствие с изискванията на Закона за устройство на територията за оранжериите по чл. 5, ал. 4, т. 3 ще могат да предоставят или разрешително за водовземане от минерална вода с цел отопление, или договор за доставка на природен газ (метан) или счетоводен документ за придобито отоплително съоръжение (котел) с маркировка „СЕ“.

**Цели**

Осигуряване възможност за предоставяне на алтернативни документи от кандидатите за подпомагане, регистрирани за 2022 г. с оранжерийни култури (зеленчуци) по реда на Наредба № 3 от 1999 г., които отглеждат зеленчуци в отопляеми оранжерии.

**Финансови и други средства, необходими за прилагането на новата уредба**

Приемането на проекта на акт не води до въздействие върху държавния бюджет. За приемането на проекта на акт не са необходими допълнителни разходи/трансфери и други плащания.

**Очаквани резултати от прилагането на акта**

С допълнението на наредбата ще се прецизира разпоредбата на чл. 9, ал. 2, т. 3 от същата, което ще предотвратят потенциални затруднения или усложнения при извършване на преценка за допустимост и предоставяне на извънредна финансова помощ от прилагащия орган.

**Анализ за съответствие с правото на Европейския съюз**

Проектът на Наредба не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на доклад (мотиви) и проектът на наредба са публикувани за обществена консултация на интернет страницата на Министерството на земеделието и на Портала за обществени консултации със срок за предложения и становища 14 дни. Прилагането на възможността за по-кратък срок за обществена консултация, произтича от същността на нормативния акт, който регулира извънредна пазарна мярка с кратки срокове за прилагане, включително прием на заявления за предоставяне на извънредна финансова помощ, извършване на административни проверки и проверки на място, резултатите от които изискват технологично време за обработване, и нареждане на плащанията, които трябва да бъдат извършени най-късно до 30 септември 2022 г.

В изпълнение на чл. 26, ал. 5 от Закона за нормативните актове справката за отразяване на постъпилите предложения и становища от проведената обществена консултация, заедно с обосновка за неприетите предложения е публикувана на интернет страницата на Министерството на земеделието и на Портала за обществени консултации.

Проектът е съгласуван в съответствие с Правилата за изготвяне и съгласуване на проекти на актове в системата на Министерството на земеделието. Направените целесъобразни бележки и предложения са отразени.

**УВАЖАЕМИ ГОСПОДИН ИВАНОВ,**

Във връзка с гореизложеното и на основание чл. 39 от Закона за прилагане на Общата организация на пазарите на земеделски продукти на Европейския съюз, предлагам да одобрите Наредба за допълнение на Наредба № 1 от 2022 г. за условията и реда за предоставяне на извънредна финансова помощ на земеделските стопани от определени сектори.

|  |  |
| --- | --- |
| **Приложение:**  | 1. Наредба за допълнение на Наредба № 1 от 2022 г. за условията и реда за предоставяне на извънредна финансова помощ на земеделските стопани от определени сектори;
2. Справка за отразяване на постъпилите становища;
3. Постъпили становища;
4. Справка за отразяване на постъпилите предложения и становища от проведената обществена консултация;
5. Постъпили предложения и становища от проведената обществена консултация.
 |

**Д-Р МОМЧИЛ НЕКОВ**

*Заместник-министър*